**Saksliste, årsmøte i Longyearbyen Fotoklubb**

**Onsdag 7. feb. 2018 kl. UNIS – Kapp Wijk**

1. Godkjenning av innkalling og saksliste

2. Konstituering av årsmøtet (Valg av møteleder, sekretær samt to personer til å signere protokollen)

3. Årsmelding

4. Regnskap

5. Kontingent

6. Innkomne saker

7. Valg

Vedlegg.

**ÅRSMELDING LONGYEARBYEN FOTOKLUBB 2018**

***STYRET***

Styret i Longyearbyen fotoklubb har i 2017 bestått av:

* Mona Ada Andersen - leder
* Sophie Cordon - kasserer og registeransvarlig
* Marit Brekk - styremedlem
* Dag Arne Husdal – styremedlem
* Torbjørn Johnsen – styremedlem
* Gerardo Garza – varamedlem
* Marry Kristin Waal Sandstå - varamedlem

Det har vært avholdt 3 styremøter i 2017.

***MEDLEMSMASSE***

Longyearbyen fotoklubb hadde pr. 31. desember 2017, 90 medlemmer, hvorav ett æresmedlem. Medlemstallet har vært meget høyt de siste årene, men svinger naturligvis som en følge av turnover i byens befolkning.

Medlemskontingenten har vært uendret i 2017, og var på kr. 450,- pr år (200,- pr. år for skoleelever/studenter).

I tillegg til styret hadde fotoklubben følgende komiteer / ansvarlige i 2017

• Kalenderkomite (leder: Ingrid Ballari)

• Arrangement og turkomité (leder: Mona Ada Andersen)

• Printergruppe (leder: Lars Nordheim)

• Materialforvalter (Eva Grøndal)

• Utstillingsansvarlig (Eva Grøndal)

• Juryansvarlig (Sophie Cordon)

• Valgkomité (leder: Wenche Sørensen)

Medlemmene i Longyearbyen fotoklubb er gjennom medlemskap i klubben medlemmer i Norsk

Selskap for Fotografi (NSFF), og kan nyte godt av de medlemsfordeler som oppnås gjennom dette.

***MEDLEMSAKTIVITETER***

***Medlemsmøter***

Longyearbyen fotoklubb har i 2017 hatt følgende medlemsmøter:

1. 09.01.17 Styremøte
2. 18.01.17 Fotoworkshop mørketidsfotografering for nybegynnere v/Jarle Røssland
3. 25.01.17 Printekveld
4. 08.02.17 Årsmøte
5. 23.2.17 Styremøte
6. 10-12.02.17 Kurs i Lightroom v/Magnar Fjørtoft
7. 03.03.17 Utstillingsåpning «Fritt motiv»
8. 18.05.17 Medlemsmøte bildefremvisning Marianne Aasen, Sølvi Lill Seljord, Sofia Railo
9. 13.06.19 Workshop makrofotografering
10. 24-25.06.17 Fototur til Pyramiden
11. 22.08.17 Aktivitetsmesse Svalbardhallen
12. 31.08.17 Styremøte
13. 14.09.17 Printekveld
14. 17.09.17 Fototur Grumant og Colesbay
15. 26.09.17 Fotokurset «veien ut av auto»
16. 29.9-1.10.17 Kurs i studiofotografering
17. 09.11.17 Utstillingsåpning «det russiske Svalbard»
18. 09.11.17 Fotoforedrag Svein Wik
19. 14&21.11.17 Workshop mørketidsfotografering
20. 06.12.17 Styremøte
21. 06.12.17 Juleavslutning
22. 11.12.17 Printekveld

Det har i gjennomsnitt møtt 10-20 deltakere på medlemsmøtene.

***Turer***

Longyearbyen fotoklubb har i 2017 arrangert følgende fototurer for medlemmer:

* Juni: Helgetur til Pyramiden med overnatting på Hotel Tulipan. 5 deltakere.
* September: Fototur til Grumant og Colesbay

***Kurs / seminarer /workshop***

Longyearbyen fotoklubb har i 2017 arrangert følgende kurs / seminarer for sine medlemmer:

* Jan og feb. workshop mørketidsfotografering v/Jarle Røssland. 10 deltakere
* 10-12 feb Lightroom nybegynner og viderekommende v/Magnar Fjørtoft. 10 deltakere
* 13 juni workshop markrofotografering v/Sofie Railo. 8 deltakere
* 26.09.16. «Veien ut av auto» Bruk av blender – lukker – ISO. Foredrag v/ Eirik Berger 25 deltagere.
* 14 og 21 nov. mørketidsfotografering. 14 deltakere
* 9 november fotoforedrag ved Svein Wik

***Printkvelder***

Printegruppa har i 2017 arrangert tre printkvelder, der medlemmer kan komme og få printet bilder til medlemspris. I tillegg har vi hatt egen printkveld med print på lerret som tema.

***UTSTILLINGER***

Fotoklubben har hatt to salgsutstillinger på Kunst- og Håndverksenteret i Nybyen i 2017. Den første ble åpnet i forbindelse med Solfesten i mars med tema «fritt motiv». Den andre utstillingen ble åpnet i forbindelse med Kunstpause i november, og hadde tema ”det russiske Svalbard”. I forkant av hver utstilling ble et medlemsmøte satt av til innramming og klargjøring av utstillingen. Cirka 25 bilder ble stilt ut på hver av utstillingene, og det har vært salgsrekord.

***KALENDERE***

Det ble også i 2017 produsert Svalbard-kalender for 2017. Salget har vært noe Svakere enn ifjor og vi hadde kun noen få igjen ved årets begynnelseMedlemmer som har fått bilde på trykk i kalenderen har fått 15 kalendere utdelt. En del bedrifter bestiller kalendere som julegaver til sine ansatte. I år har det vært noe færre av disse. Vi har imidlertid to gode kunder som hvert år bestiller kalendere til sine ansatte og samarbeidspartnere.

***ØKONOMI***

Longyearbyen fotoklubb har forholdsvis sterk økonomi. Hovedinntektskildene er kalendersalg og medlemskontingenter. I tillegg fikk klubben tildelt korkpenger i 2017. Det ble innvilget reisestipend på kr. 3000,- til 1 av våre medlemmer i 2017. Detaljer ut over dette fremgår av regnskapet for 2017.

***KLUBBLOKALE***

Fotoklubben leier klubblokale i 2. etasje på Kunst- og Håndverksenteret i Nybyen. Dessverre har vi hatt noen vannlekkasjer I bygget og vi har fått vår del av dette, men heldigvis sluppet unna uten store skader. Lokalet har fått en opprydding og passer bra for workshops/seminarer for inntil 15 personer.

***STUDIO OG LYSSETTINGSUTSTYR***

Klubben har anskaffet lyssettings og studioutstyr. Vi har hatt kurs og de som har gjennomført kurs kan låne utstyr.

***OPPDRAG***

Fotoklubben får en del forespørsler om fotooppdrag. Dette kan være I forbindelse med bryllup eller firmaer som har aktiviteter her og har behov for fotograf. Også lokale arrangement som Maraton og Skimaraton. Klubben har pr. idag ingen som er interessert i disse oppdragene. Flere proffe aktører har etablert seg, så markedet kan dekke behovet.

***AVSLUTNING***

Styret i Longyearbyen fotoklubb ser tilbake på 2017 som et veldig godt år for fotoklubben, med høyt medlemstall, god økonomi, og et rimelig høyt aktivitetsnivå.

Mange medlemmer tar på seg ansvar og stiller opp for fotoklubben, og styret i fotoklubben vil rette en stor takk til disse. Vi har likevel bruk for enda flere som kan ta på seg ansvarsoppgaver eller verv av kortere eller lengre varighet. Ved valg av faste komiteledere på årsmøtet i år håper vi å kunne fordele arbeidet i klubben på flere, og oppfordrer alle som ønsker å bidra til å bli med i en av komiteene.

Longyearbyen xx. januar 2018